जलियाँवाला बाग हत्याकांड
जब जलियांवाला बाग में यह हत्याकांड हो रहा था, उस समय उधमसिंह वहीं मौजूद थे और उन्हें भी गोली लगी थी। उन्होंने तय किया कि वह इसका बदला लेंगे। 13 मार्च 1940 को उन्होंने लंदन के कैक्सटन हॉल में इस घटना के समय ब्रिटिश लेफ़्टिनेण्ट गवर्नर माइकल ओ ड्वायर को गोली चला के मार डाला। ऊधमसिंह को 31 जुलाई 1940 को फाँसी पर चढ़ा दिया गया। गांधी और जवाहरलाल नेहरू ने ऊधमसिंह द्वारा की गई इस हत्या की निंदा करी थी।
अब्दुल खालिक हजारा
अब्दुल खालिक हजारा (फारसी : عبدالخالق هزاره) (1916 - दिसम्बर 18, 1933) एक हजारा छात्र था जिसने ८ नवम्बर १९३३ को पिस्तौल से गोली मारकर अफगानिस्तान के राजा मोहम्मद नादिर शाह की हत्या की थी। उस समय नादिर शाह पुरस्कार वितरण समारोह में पुरस्कार वितरण कर रहे थे। उसे तुरन्त पकड़ लिया गया और बहुत यंत्रणा दी गयी तथा अन्ततः उसके अधिकांश सम्बन्धियों सहित प्रताड़ित करते हुए मार दिया गया।